CELEX: 22004D0095
Language: sk
Date: 2004-07-09 00:00:00
Title: Rozhodnutie spoločného výboru EHP č. 95/2004 z 9. júla 2004, ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/14
            
         
      ROZHODNUTIE SPOLOČNÉHO VÝBORU EHP
   
   
      Č. 95/2004
   
   z 9. júla 2004,
   ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 69/2004 z 8. júna 2004 (1).
            
         
               (2)
            
            
               Rozhodnutie Komisie 2003/380/ES z 22. mája 2003 o udelení výnimky zo smernice Rady 64/433/EHS Švédsku a o stanovení povinnosti dodržiavať rovnaké zdravotné podmienky pri rozrábke čerstvého mäsa (2) sa má začleniť do dohody.
            
         
               (3)
            
            
               Rozhodnutie Komisie 2003/470/ES z 24. júna 2003 o schválení určitých alternatívnych metód používaných pri mikrobiologickom testovaní mäsa určených pre Fínsko a Švédsko (3) sa má začleniť do dohody.
            
         
               (4)
            
            
               Rozhodnutie Komisie 2003/721/ES z 29. septembra 2003, ktorým sa mení a dopĺňa smernica Rady 92/118/EHS pokiaľ ide o požiadavky na kolagén určený na ľudskú spotrebu a ktorým sa ruší rozhodnutie 2003/42/ES (4) sa má začleniť do dohody.
            
         
               (5)
            
            
               Smernica Európskeho parlamentu a Rady 2003/74/ES z 22. septembra 2003, ktorou sa mení a dopĺňa smernica Rady 96/22/ES o zákaze používania niektorých látok s hormonálnym alebo tyrostatickým účinkom a beta-agonistov pri chove dobytka (5) sa má začleniť do dohody.
            
         
               (6)
            
            
               Toto rozhodnutie sa neuplatňuje na Island a Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa tak, ako je uvedené v prílohe k tomuto rozhodnutiu.
   Článok 2
   Texty smernice 2003/74/ES a rozhodnutí 2003/380/ES, 2003/470/ES a 2003/721/ES v nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (6).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 23.
   
      (2)  Ú. v. EÚ L 131, 28.5.2003, s. 18.
   
      (3)  Ú. v. EÚ L 157, 26.6.2003, s. 66.
   
      (4)  Ú. v. EÚ L 260, 11.10.2003, s. 21.
   
      (5)  Ú. v. EÚ L 262, 14.10.2003, s. 17.
   
      (6)  Nie sú uvedené žiadne ústavné požiadavky.
   
      PRÍLOHA
      k rozhodnutiu Spoločného výboru EHP č. 95/2004
      Kapitola I prílohy I k dohode sa mení a dopĺňa takto:
      
                  1.
               
               Za bod 44 (rozhodnutie Komisie 2002/616/ES) sa v časti 6.2 dopĺňajú nasledujúce body:
                     
                                 „45.
                              
                              
                                 
                                    32003 D 0380: Rozhodnutie Komisie 2003/380/ES z 22. mája 2003 o udelení výnimky zo smernice Rady 64/433/EHS Švédsku a o stanovení povinnosti dodržiavať rovnaké zdravotné podmienky pri rozrábke čerstvého mäsa (Ú. v. EÚ L 131, 28.5.2003, s. 18).
                              
                           
                                 46.
                              
                              
                                 
                                    32003 D 0470: Rozhodnutie Komisie 2003/470/ES z 24. júna 2003 o schválení určitých alternatívnych metód používaných pri mikrobiologickom testovaní mäsa určených pre Fínsko a Švédsko (Ú. v. EÚ L 157, 26.6.2003, s. 66).
                                 Ustanovenia tohto rozhodnutia sa na účely tejto dohody vykladajú s touto úpravou:
                                 Ustanovenia tohto rozhodnutia sa uplatňujú na zásielky do Nórska.“
                              
                           
               
            
                  2.
               
               
                  Do bodu 1 (smernica Rady 96/22/ES) sa v časti 7.1 dopĺňa nasledujúci text:
                  „v znení:
                  
                              —
                           
                           
                              
                                 32003 L 0074: Smernica Európskeho parlamentu a Rady 2003/74/ES z 22 septembra 2003 (Ú. v. EÚ L 262, 14.10.2003, s. 17).“
                           
                        
            
                  3.
               
               Do bodu 7 (smernica Rady 92/118/EHS) v časti 5.1, bodu 15 (smernica Rady 92/118/EHS) v časti 6.1 a bodu 16 (smernica Rady 92/118/EHS) v časti 8.1 sa dopĺňa nasledujúca zarážka:
                     
                                 „—
                              
                              
                                 
                                    32003 D 0721: Rozhodnutie Komisie 2003/721/ES z 29. septembra 2003 (Ú. v. EÚ L 260, 11.10.2003, s. 21).“
                              
                           
               
            
                  4.
               
               
                  Text desiatej zarážky (rozhodnutie Komisie 2003/42/ES) v bode 15 (smernica Rady 92/118/EHS) v časti 6.1 a trinástej zarážky (rozhodnutie Komisie 2003/42/ES) v bode 16 (smernica Rady 92/118/EHS) v časti 8.1 sa ruší.